stanford-oval/wikipedia huggingface dataset:
דאונינג 9
חדר תדרוך העיתונאים של דאונינג 10

חדר תדרוכי עיתונאים של דאונינג סטריט (Downing Street Press Briefing Room) ממוקם בדאונינג 9, והתדרוך הראשון שנערך בו היה מסיבת עיתונאים של ראש הממשלה בוריס ג'ונסון במרץ 2021.
במהלך מגפת הקורונה, הממשלה הבריטית החלה לקיים מסיבות עיתונאים יומיות בדאונינג 9, בהשתתפות ראש הממשלה, היועצים הרפואיים הראשיים והיועץ המדעי הראשי, במטרה לעדכן את הציבור בהנחיות חדשות ולענות לשאלות התקשורת.
עקב הצורך במסיבות עיתונאים תכופות, ממשלתו של בוריס ג'ונסון החליטה להקים חדר תדרוכים קבוע במבנה, אשר יאפשר אירוח תדרוכים מצולמים בסגנון חדר תדרוך העיתונאים של הבית הלבן.
ההשקעה ספגה ביקורת חריפה מצד חברי פרלמנט מכל המפלגות, כולל השמרנים. מפלגת הלייבור העלתה שאלות לגבי סדרי העדיפויות התקציביים בתקופה של לחץ משמעותי על מערכת הבריאות (NHS), ואילו הליברל-דמוקרטים כינו זאת "פרויקט ראווה" של בוריס ג'ונסון.
מסיבת העיתונאים הראשונה בחדר החדש נערכה על ידי בוריס ג'ונסון ב-29 במרץ 2021, לאחר עיכובים שנבעו משיפוצים שארכו יותר מהמתוכנן. בהמשך, גם ליז טראס ורישי סונאק השתמשו בחדר לצורך מסיבות עיתונאים במהלך כהונתם.
לאחר הבחירות הכלליות ב-2024, בהן ניצחה מפלגת הלייבור, החל ראש הממשלה החדש קיר סטארמר להשתמש בחדר האוכל הממלכתי למסיבות עיתונאים, במקום חדר התדרוכים של דאונינג 9.
באוגוסט 2024, החדר עבר שיפוץ נוסף, ובינואר 2025 נחשף עיצוב חדש בעל מראה "נייטרלי פוליטית", לאחר הסרת הצבע הכחול (המשויך למפלגה השמרנית) והחלפתו בלוחות עץ ושטיח אפור חדש. עלות העבודות הוערכה בעד 80,000 ליש"ט.
הערות שוליים

↑  Allegretti, Aubrey (2021-03-15). "First pictures released of Boris Johnson's new £2.6m briefing room". The Guardian (באנגלית בריטית). ISSN 0261-3077. נבדק ב-2025-03-09.
↑  "Downing Street press briefing room pictures revealed" (באנגלית בריטית). 2021-03-16. נבדק ב-2025-03-09.
↑  Christopher McKeon, New-look Downing Street briefing room makes TV debut after £80,000 revamp, The Standard, ‏2025-01-21 (באנגלית)
ראש הממשלה קיר סטארמר במסיבת עיתונאים במרכז התדרוכים בדאונינג 9, 2025
סלגטרה (סדרת טלוויזיה)

| --- | --- |

 סוגה:  פעולה, פנטזיה, קומדיה, מדע בדיוני
 יוצרים:  אסף פיפקה
 מדבבים בעברית:  ראו פירוט
 ארץ מקור:  קנדה 
 שפות:  אנגלית 
 מספר עונות:  6
 מספר פרקים:  63
 הפקה
 חברת הפקה:  Nerd Corps Entertainment 
 הפצה:  ערוץ המשפחה 
 שידור
 רשת שידור:  דיסני XD
 תקופת שידור מקורית:  3 בספטמבר 2012 – 25 באוקטובר 2016
 קישורים חיצוניים
 אתר רשמי
 דף התוכנית ב-IMDb
 
סלגטרה (באנגלית: Slugterra) היא סדרת אנימציה קנדית ששודרה במקור בערוץ דיסני XD הקנדי מ-3 בספטמבר 2012 עד 25 באוקטובר 2016.
בישראל הסדרה שודרה בערוץ הילדים בדיבוב לעברית.
תקציר העלילה

עמוק בתוך כדור הארץ ישנו עולם תת-קרקעי עצום המכונה סלוגטרה. סלוגטרה מאוכלסת הן בבני אדם והן ביצורים קטנים המכונים שבלולים ואשר מסוגלים להפוך ליצורים רבי עוצמה. משפחת שיין הם אחראים על ההגנה של סלוגטרה במשך שנים רבות והם שמרו על קיומה בסוד מהעולם. גיבור הסדרה, אלי שיין, הוא נער מתבגר שחולם להיות קלע מצטיין, בדומה לאביו, וויל שיין, אשר נעלם באופן מסתורי. אלי שיין מקים צוות משלו, הכולל את טריקסי, פרונטו וקורד, ויחד הם מגנים על סלוגטרה מפני איומים שונים.
הדמויות הראשיות

אלי שיין - הגיבור הראשי. אלי בן ה-15 הופך לאדם העיקרי שאחראי על ההגנה של סלוגטרה לאחר שאביו נעלם באופן מסתורי.
טריקסי - מצטיינת באסטרטגיה. טריקסי היא ג םקולנוענית מיומנת שמתעדת את ההרפתקאות של הצוות.
פרונטו - גשש אשר כל הזמן מסתבך בצרות.
קורד זיין - טרול מערות ענק. קורד זיין הוא מומחה טכנולוגיה אשר בונה ומתחזק את כל כלי הנשק והציוד של הצוות.
ד"ר תדאוס בלק - האנטגוניסט הראשי בסדרה. תדאוס בלק הוא איש עסקים מושחת. הוא מעוניין להשתלט על כל סלוגטרה.
צוות המדבבים בהפקת הדיבוב העברי

הדיבוב המקורי לעברית הופק באולפני "דאבי דאב" במחצית הראשונה של שנות ה-2010 ובוים על ידי אפי בן ישראל.
בגרסה העברית המקורית השתתפו בדיבוב הדמויות:
איטן גרינברג (אלי שיין)
ספיר דרמון (טריקסי)
צביקה פורמן (פרונטו)
גיא רושיניאק (קורד זיין, אל דיאבלוס נאצ'וס)
סער בדישי (וויל שיין, טוויסט, בילי, מר סאטרדיי, לוק, וויל שיין, דמויות שונות)
יורם יוספסברג (ד"ר תדאוס בלק)
אלדד פריבס (מיץ' מילפורד, מוריס, דמויות שונות)
אפי בן ישראל (דנה פור, שאנאי, דמויות שונות)
ערן מור (לוד, מאלוויו דרייק, דמויות שונות)
הערות שוליים

↑  סלגטרה, באתר www.ishim.co.il
בקסטייג'

| --- | --- |

לוגו הסדרה
 סוגה:  דרמת נעורים 
 יוצרים:  ג'ניפר פרטסץ' לרה אזזופרדי
 שחקנים:  דווין נקודה   אליסה טראק   ג'וש בוגרט   אביבה מונגילו   מת'יו אייזן   ג'וליה תומסון   אדריאנה די ליאלו   קולין פטייר   מקנזי סמול   רומי וולטמן   אייזה האל   קייאל לג'נד   כריס הופמן   ג'יין מופת
 ארץ מקור:  קנדה 
 שפות:  אנגלית 
 מספר עונות:  2 
 מספר פרקים:  60
 הפקה
 מפיק:  בראין אירבינג
 מפיקים בפועל:  בראין אירבינג   ג'ניפר פרטסץ'   טום מקגיליס   ג'וג' אליוט   לרה אזזופרדי
 חברת הפקה:  Fresh TV
 הפצה:  DHX מדיה, נטפליקס 
 עורכים:  אלן פיין, CCE
 טכניקת צילום:  מצלמה יחידה 
 אורך פרק:  22–25 דקות
 שידור
 רשת שידור:  Family Channel
 רשת שידור בישראל:  ערוץ דיסני ישראל נטפליקס (עונה 1)
 פורמט (תמונה):  480i ‏ (SDTV)   1080i ‏(HDTV)
 תקופת שידור מקורית:  18 במרץ 2016 – הווה
 תקופת שידור בישראל:  4 בספטמבר 2016 – רץ
 קישורים חיצוניים
 אתר הסדרה
 דף התוכנית ב-IMDb
 
בקסטייג' (באנגלית: Backstage, בתרגום חופשי: "מאחורי הקלעים") היא סדרת נעורים קנדית. הסדרה משודרת ב-Family Channel בקנדה החל מה-18 במרץ 2016, בערוץ דיסני בארצות הברית החל מה-25 במרץ 2016 ובישראל הסדרה משודרת בערוץ דיסני ישראל החל מה-4 בספטמבר 2016. העונה הראשונה הסתיימה בארצות הברית ב-30 בספטמבר 2016, בקנדה ב-9 בדצמבר 2016 ובישראל ב-7 במאי 2017. קיימות 2 עונות.
עלילה

הסדרה מספרת על קבוצת צעירים מוכשרים המנסים להגשים את חלומם להיות כוכבי על. הסדרה עוקבת אחרי המסע שאליו יוצאים הכוכבים העולים, מנקודות השיא ועד לנקודות השפל, בבית הספר לאומנויות קיטון.
סקירת הסדרה

| עונה | עונה | מספר פרקים | תקופת שידור מקורית בקנדה קנדה> שידור ראשון | תקופת שידור מקורית בקנדה קנדה> שידור אחרון | תקופת שידור בארצות הברית ארצות הברית> שידור ראשון | תקופת שידור בארצות הברית ארצות הברית> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- | --- | --- |
|  | 1 | 30 | 18 במרץ 2016 | 9 בדצמבר 2016 | 25 במרץ 2016 | 30 בספטמבר 2016 | 4 בספטמבר 2016 | 7 במאי 2017 |
|  | 2 | 30 |  |  | 28 ביולי 2017 | 30 בספטמבר 2017 |  |  |
פרקים > עונה 1

| מספר הפרק | שם הפרק | שידור מקורי בקנדהקנדה | שידור מקורי בארצות הבריתארצות הברית | שידור מקורי בישראלישראל |
| --- | --- | --- | --- | --- |
| 1 | היום הראשון | 18 במרץ 2016 | 25 במרץ 2016 | 4 בספטמבר 2016 |
| 2 | זוגות | 25 במרץ 2016 | 1 באפריל 2016 | 11 בספטמבר 2016 |
| 3 | הצד החיובי | 1 באפריל 2016 | 8 באפריל 2016 | 18 בספטמבר 2016 |
| 4 | לעמוד זקוף | 8 באפריל 2016 | 15 באפריל 2016 | 25 בספטמבר 2016 |
| 5 | בוא נצא | 15 באפריל 2016 | 29 באפריל 2016 | 9 באוקטובר 2016 |
| 6 | לחפור עמוק יותר | 22 באפריל 2016 | 6 במאי 2016 | 30 באוקטובר 2016 |
| 7 | בנעליהן | 29 באפריל 2016 | 13 במאי 2016 | 6 בנובמבר 2016 |
| 8 | הבאה בתור | 6 במאי 2016 | 20 במאי 2016 | 13 בנובמבר 2016 |
| 9 | בשקט | 13 במאי 2016 | 3 ביוני 2016 | 20 בנובמבר 2016 |
| 10 | המחליפה | 20 במאי 2016 | 10 ביוני 2016 | 27 בנובמבר 2016 |
| 11 | תאבדי את עצמך | 27 במאי 2016 | 17 ביוני 2016 | 4 בדצמבר 2016 |
| 12 | משחקת יפה עם אחרים | 3 ביוני 2016 | 10 ביולי 2016 | 11 בדצמבר 2016 |
| 13 | תחזיקי חזק | 10 ביוני 2016 | 17 ביולי 2016 | 18 בדצמבר 2016 |
| 14 | 12 שעות להופעה | 17 ביוני 2016 | 24 ביולי 2016 | 25 בדצמבר 2016 |
| 15 | ההופעה | 24 ביוני 2016 | 31 ביולי 2016 | 1 בינואר 2017 |
| 16 | התחלה מחדש | 9 בספטמבר 2016 | 12 בספטמבר 2016 | 8 בינואר 2017 |
| 17 | לתרמן | 16 בספטמבר 2016 | 13 בספטמבר 2016 | 15 בינואר 2017 |
| 18 | מבט קדימה | 23 בספטמבר 2016 | 14 בספטמבר 2016 | 22 בינואר 2017 |
| 19 | פעם בחיים | 30 בספטמבר 2016 | 15 בספטמבר 2016 | 29 בינואר 2017 |
| 20 | מההתחלה | 7 באוקטובר 2016 | 16 בספטמבר 2016 | 5 בפברואר 2017 |
| 21 | חברה או אויבת? | 14 באוקטובר 2016 | 19 בספטמבר 2016 | 12 בפברואר 2017 |
| 22 | אמת | 21 באוקטובר 2016 | 20 בספטמבר 2016 | 19 בפברואר 2017 |
| 23 | הכנות | 28 באוקטובר 2016 | 21 בספטמבר 2016 | 26 בפברואר 2017 |
| 24 | אנסמבל | 4 בנובמבר 2016 | 22 בספטמבר 2016 | 5 במרץ 2017 |
| 25 | אחרי השיטפון | 11 בנובמבר 2016 | 23 בספטמבר 2016 | 12 במרץ 2017 |
| 26 | נסה שוב | 18 בנובמבר 2016 | 26 בספטמבר 2016 | 19 במרץ 2017 |
| 27 | השלכות | 18 בנובמבר 2016 | 27 בספטמבר 2016 | 26 במרץ 2017 |
| 28 | להוביל | 25 בנובמבר 2016 | 28 בספטמבר 2016 | 2 באפריל 2017 |
| 29 | אני | 2 בדצמבר 2016 | 29 בספטמבר 2016 | 9 באפריל 2017 |
| 30 | אנחנו | 9 בדצמבר 2016 | 30 בספטמבר 2016 | 7 במאי 2017 |
פרקים > עונה 2

| מספר הפרק | שם הפרק | שידור מקורי בקנדהקנדה | שידור מקורי בארצות הבריתארצות הברית | שידור מקורי בישראלישראל |
| --- | --- | --- | --- | --- |
| 1 | וחזרנו |  | 28 ביולי 2017 |  |
| 2 | מוביל לפי דוגמה |  | 4 באוגוסט 2017 |  |
| 3 | בחירות |  | 11 באוגוסט 2017 |  |
| 4 | האחד |  | 18 באוגוסט 2017 |  |
| 5 | תיקח את הפתק |  | 25 באוגוסט 2017 |  |
| 6 | חייב להיות חזק |  | 1 בספטמבר 2017 |  |
| 7 | בצל שלה |  | 30 בספטמבר 2017 |  |
| 8 | שליטה |  | 30 בספטמבר 2017 |  |
| 9 | מוקדמות: יום 1 |  | 30 בספטמבר 2017 |  |
| 10 | מוקדמות: יום 2 |  | 30 בספטמבר 2017 |  |
| 11 | הצד הלא נכון של שיר אהבה |  | 30 בספטמבר 2017 |  |
| 12 | נער את זה |  | 30 בספטמבר 2017 |  |
| 13 | עיניים ברורות |  | 30 בספטמבר 2017 |  |
| 14 | מערבבים את זה |  | 30 בספטמבר 2017 |  |
| 15 | בחושך |  | 30 בספטמבר 2017 |  |
| 16 | פרימה דונה |  | 30 בספטמבר 2017 |  |
| 17 | הרעיון הטוב ביותר |  | 30 בספטמבר 2017 |  |
| 18 | נתפס |  | 30 בספטמבר 2017 |  |
| 19 | מספר סיפורים |  | 30 בספטמבר 2017 |  |
| 20 | שני צעדים קדימה |  | 30 בספטמבר 2017 |  |
| 21 | ברור |  | 30 בספטמבר 2017 |  |
| 22 | אזור נוחות |  | 30 בספטמבר 2017 |  |
| 23 | השיעור. נלמד. |  | 30 בספטמבר 2017 |  |
| 24 | בעיניים שלך |  | 30 בספטמבר 2017 |  |
| 25 | דף חלק |  | 30 בספטמבר 2017 |  |
| 26 | לא למחירה |  | 30 בספטמבר 2017 |  |
| 27 | מורשת |  | 30 בספטמבר 2017 |  |
| 28 | תקווה |  | 30 בספטמבר 2017 |  |
| 29 | כמעט שם |  | 30 בספטמבר 2017 |  |
| 30 | בנפרד אבל ביחד |  | 30 בספטמבר 2017 |  |
מת לצעוק

| --- | --- |

 בימוי:  קינן אייבורי ויינס 
 הופק בידי:  אריק ל. גולד לי ר. מאייס
 תסריט:  שון ויינס מרלון ויינס קרייג ויינס באדי ג'ונסון פיל ביומן ג'ייסון פריידברג ארון סלצר
 עריכה:  מארק הלפריך 
 שחקנים ראשיים:  אנה פריס רג'ינה הול שון ויינס מרלון ויינס ג'ון אברהמס שאנון אליזבת קורט פולר כרמן אלקטרה
 מוזיקה:  דיוויד קיטיי 
 צילום:  פרנסיס קני 
 מדינה:  ארצות הברית 
 חברת הפקה:  Dimension Films Wayans Bros. Entertainment Gold/Miller Productions Brad Grey Pictures
 חברה מפיצה:  מירמקס
 שיטת הפצה:  וידאו על פי דרישה 
 הקרנת בכורה:  ארצות הברית7 ביולי 2000 ישראל3 באוגוסט 2000
 משך הקרנה:  88 דק' 
 שפת הסרט:  אנגלית 
 סוגה:  סרט נעורים, קומדיית אימה, סרט אימה 
 מקום התרחשות:  קולומביה הבריטית 
 תקציב:  $19,000,000
 הכנסות:  $278,019,771
 הכנסות באתר מוג'ו:   scarymovie
 סרט הבא:  מת לצעוק 2
 סרטים בסדרה:  מת לצעוק
 אתר רשמי
 דף הסרט ב־IMDb
 
"מת לצעוק" (באנגלית: Scary Movie) הוא סרט פארודי אמריקאי משנת 2000 שלועג לסרטי אימה שונים, ביניהם "צעקה", "אני יודע מה עשית בקיץ האחרון", "באפי ציידת הערפדים", "פרויקט המכשפה מבלייר" ועוד מגוון סרטים וסדרות טלוויזיה משנות ה-90.
למרות הביקורת המעורבות הסרט זכה להצלחה בקופות הפך בהמשך לסרט פולחן וגרף מעל ל-278 מיליון דולרים ברחבי העולם בעוד שהוא הופק בתקציב של 19 מיליון דולר בלבד.
הסרט הוא הראשון בסדרת סרטי מת לצעוק.
צוות השחקנים

| שחקן | דמות | הערות |
| --- | --- | --- |
| אנה פריס | סינדי קמפבל |  |
| רג'ינה הול | ברנדה מיקס | אחות של שורטי |
| שון ויינס | ריי וילקינס |  |
| מרלון ויינס | שורטי מיקס | אח של ברנדה |
| ג'ון אברהמס | בובי פרינז |  |
| שאנון אליזבת | באפי גילמור | אחות של דופי |
| לוקלין מונרו | גרג פיליפ |  |
| דייב שרידן | דופי גילמור/גוסטפייס | אח של באפי |
| שרי אוטרי | גייל היילסטורם | כתבת חדשות |
| קורט פולר | השריף המקומי |  |
| כרמן אלקטרה | דרו דקר |  |
| ריק דוקומן | מר קמפבל | אבא של סינדי |
| ג'יין טרקה | גברת מאן |  |
| קלי קופילד פארק | מורה להיסטוריה |  |
| דייוויד לנדר | המנהל "סקיגי" סקיגמן |  |
| מריסה ג'ארט וינוקור | טינה |  |
| קינאן אייבורי וויאנס | סלייב |  |
| ג'יימס ואן דר ביק | דוסון לירי |  |
פרודיות

העלילה המרכזית מבוססת על הסרט צעקה, ובנוסף מבוססת על הסרטים והסדרות הבאים: אני יודע מה עשית בקיץ האחרון, באפי ציידת הערפדים, החוש השישי, החשוד המיידי, מטריקס, פרויקט המכשפה מבלייר ודוסון קריק.
סצנות ספציפיות מבוססות על הסרטים הבאים: אני עדיין יודע מה עשית בקיץ האחרון, צעקה 2, צעקה 3, מגרש השדים, בחירות, קאזאם, הניצוץ, ליל המסכות, אמיסטאד, תלמה ולואיז, אמריקן פאי, הנמלט, ביג מאמא, טיטניק, נמר, דרקון, רשימת שינדלר, לילות בוגי ופסיכו.
התנהגויות ספציפיות מבוססות על הגימיקים הבאים: וואסאפ? (קמפיין) וג'קי צ'אן.
הערות שוליים

1 2  http://www.rogerebert.com/reviews/scary-movie-2000 SCARY MOVIE], http://www.rogerebert.com/, 7 ביולי 2000
1 2  http://www.ew.com/article/2000/07/21/scary-movie Scary Movie], http://www.ew.com/, 21 ביולי 2000
↑  http://www.nytimes.com/movie/review?res=9C02EFDB1F39F934A35754C0A9669C8B63&partner=Rotten Scary Movie (2000)
FILM REVIEW; It's Not Quite a Scream And Not Quite a Spoof], http://www.nytimes.com/, 7 ביולי 2000
↑  http://variety.com/2000/film/reviews/scary-movie-1200462600/ Review: ‘Scary Movie’], http://variety.com/, 30 ביוני 2000
↑  BUDWEISER WASSUP ORIGINAL + PIZZA GUY, https://www.youtube.com
שי גולדשטיין

| --- | --- |
אין תמונה חופשית
 לידה:  25 באוגוסט 1968 (בן 56) קריית ים, ישראל 
 שם לידה:  שי גולדשטיין 
 מדינה:  ישראל ישראל
 תקופת הפעילות:  מ-1995 
 עיסוק:  סאטיריקן, פאנליסט, מנחה טלוויזיה, שדרן רדיו, תסריטאי, מפיק, שחקן
 מעסיק:  103FM, עכשיו 14
 מספר צאצאים:  1 
 פרופיל ב-IMDb
 
שי גולדשטיין (נולד ב-25 באוגוסט 1968) הוא סאטיריקן, פאנליסט, מגיש טלוויזיה ורדיו, תסריטאי, מפיק ושחקן ישראלי. התפרסם כחלק מהצמד "שי ודרור". מגיש את התוכנית "פתחי את שי" לצד נועם פתחי, בערוץ עכשיו 14.
ביוגרפיה > ראשית חייו

גולדשטיין נולד בקריית ים, כילד השני מבין חמישה ילדים למרצל גולדשטיין שעלה מרומניה, ולמרים (לבית שבבו) שעלתה ממצרים. למד בבית ספר "עלומים" קריית ים. הוא גדל בכרמיאל. את שירותו בצבא העביר כאפסנאי בחיל החימוש. לאחר תום השירות, עבר להתגורר באילת.
ביוגרפיה > עמדותיו והשקפותיו

בשנת 2013 הפך לטבעוני והחל לפעול בתנועה לזכויות בעלי חיים. בריאיון ל"ידיעות אחרונות" סיפר שאת ההחלטה להפסיק לאכול בשר קיבל לאחר שבמהלך נסיעה בכביש ראה משאית שהובילה עגלים בחום כבד. במסגרת תוכניות הרדיו שלו הוא נוהג להתבטא נגד פגיעה בבעלי חיים ונגד פגיעות שונות בתעשיית הבשר. ב-2018 השתתף לצד שי אביבי בסרטון של עמותת אנימלס הקורא להוצאת האחריות על חוק צער בעלי חיים ממשרד החקלאות והעברתה למשרד להגנת הסביבה.
גולדשטיין טען כי מגפת הקורונה היא "הונאה". בראיון, אמר גולדשטיין כי ההתבטאויות של מנהיגי מפלגות שמאל בנוגע לחיסוני הקורונה גרמה לו לשנות את דעותיו ואת הזדהותו עם מחנה השמאל.
בשנת 2023 התבטא כנגד מה שכינה "שנאת החרדים" וקרא לאחדות וללמוד מ"הקהילתיות שבחברה החרדית". בהמשך טען גולדשטיין ששינה את עמדותיו הפוליטיות - משמאל - לתומך של עמדות הימין, כשזקף זאת לזכות רדיפת האמת והצדק כחלק מערכיו. בעקבות המחאה נגד הרפורמה המשפטית גולדשטיין התבטא בחריפות נגד המחאה, וטען שמי שעושק את הציבור הם מממני המחאות ובעלי האינטרסים, ולא-הממשלה שנבחרה באופן דמוקרטי.
ביוגרפיה > חיים אישיים

גולדשטיין נשוי לרותם ואב לבן, בר, שאובחן כאוטיסט. מתגוררים בכוכב יאיר.
הערות שוליים

1 2   ישראל רוזנר, "אסור לוותר": המסע של שי גולדשטיין עם בנו בר שאובחן כאוטיסט, באתר חדשות 13, 10 ביוני 2023
↑   אימי המחבלת?, באתר 103FM‏, 5 בנובמבר 2019; מתוך "מועדון ארוחת הבוקר עם שי גולדשטיין ולאה לב
↑  שי גולדשטיין ולאה לב, החקיין של אמנון אברמוביץ': "לא התכוונו", באתר רדיו 103, ‏24 במרץ 2019
↑  פינת הייעוץ של א' - א': "למה אורי עזב? מה הוא מג'נון?!", באתר 103fm
↑  המגישים הפרובוקטיביים לאה לב ושי גולדשטיין נפרדים מ-103FM, באתר מעריב אונליין, 29 בינואר 2020
↑  חדש בטלוויזיה: סדרות וסרטי yes, פברואר 2020
↑  אחרי שפרש מפגוש את העיתונות: זהו היעד החדש של שי גולדשטיין, באתר מעריב אונליין, 4 באוגוסט 2023
↑  שי גולדשטיין הודיע על חזרה לרדיו, מי יגיש לצידו את התוכנית?, באתר מעריב אונליין, 23 ביולי 2023
1 2  https://twitter.com/theshelterradio/status/1677191832487297024, X (formerly Twitter)
↑  ראיון בידיעות אחרונות, 9 באוגוסט 2013, מצוטט באתר אנימלס
↑  שי אביבי ושי גולדשטיין מציגים: לתת לכלב לשמור על הספה
↑  שי גולדשטיין, ההונאה הגדולה בהיסטוריה, באתר News1 מחלקה ראשונה, 5 בדצמבר 2024
↑  כאן 11 - תאגיד השידור הישראלי (2025-03-01), פגישה עם רוני קובן עונה 9 | שי גולדשטיין, נבדק ב-2025-03-02
↑  הסאטיריקן מפתיע: "לא רוצה לשנוא את החרדים", באתר בחדרי חרדים, ‏2016-07-20
↑  https://twitter.com/theshelterradio/status/1677291775407390721, X (formerly Twitter)
↑  שי גולדשטיין מתפוצץ: "מממני המחאה עושקים אתכם", באתר אייס, 9 ביולי 2023
↑  אשר אטדגי, בנו של הקומיקאי שי גולדשטיין שאובחן כאוטיסט במסר מרגש: "זה לא מחלה", באתר mynet‏ כפר סבא, 14 ביוני 2023
|  |
| --- | --- | --- |
| תוכניות | "ישראל הבוקר" • "עדן ועודד" • "האולפן הפתוח" • "ארבע" • "ריקלין ושות" • "הדו"ח של אראל" • "שבע" • "מהדורת החדשות המרכזית של עכשיו 14 "•"הפטריוטים" • ריקלין ושות • "פָתְחִי את שַׁי" • "כלכלי בלילה" |  |
| סגל | דור אזרד  • אמיר איבגי • שגיא אלמוג כהן • נועם אמיר • מולי ארי • הלל ביטון רוזן • דרור בלאזדה • יעקב ברדוגו • שרה ב"ק • שי גולדשטיין • בועז גולן • טל היינריך • עדן הראל • יהונתן וייס • דנה ורון • יותם זמרי • יערה זרד • עידו טאובר • יאיר אלטמן • מגי טביבי • עומרי חיים • שלו כחלון • אדיר לחקים • רונה לוי • עירית לינור • שיראל ללום נהיר • נתי לנגרמן • טל מאיר • ינון מגל • תמיר מורג • עודד מנשה • אראל סג"ל • גיל ססובר • מורן סקיטל • ליאור סודרי • אריאל עידן • איתמר פליישמן • אליה פרג'ון • גלעד צוויק • מוטי קסטל • דני רופ • שמעון ריקלין • עתי שלו • ליטל שמש |  |
ז'ורדי סולאדיו

ז'ורדי סולי סולאדיו קנקולו (בצרפתית: Jordy Solly Soladio Kankolo; נולד ב-12 בפברואר 1998) הוא כדורגלן בלגי המשחק בעמדת החלוץ בקבוצת מכבי פתח תקווה מליגת העל הישראלית.
קריירת מועדונים

סולאדיו גדל במחלקת הנוער של מכלן, וב-19 ביולי 2018 חתם בדסל ספורט מהליגה הבלגית השלישית, במדיה ערך 22 הופעות ליגה והבקיע ארבעה שערים. לאחר מכן שיחק בפטאניה ובויקטוריה רוספורט מליגת העל הלוקסמבורגית.
ב-1 ביולי 2022 חתם סולאדיו בלייפאיה מליגת העל הלטבית, במדיה ערך 12 הופעות ליגה והבקיע ארבעה שערים. ב-16 בינואר 2023 חתם בסונג לאם נגה אן מליגת העל הווייטנאמית, במדיה ערך 15 הופעות ליגה והבקיע ארבעה שערים.
ב-30 באוגוסט 2023 חתם סולאדיו בדנדר מליגת המשנה הבלגית. בתום עונת 2023/2024, בה ערך 23 הופעות ליגה והבקיע ארבעה שערים, העפיל עם המועדון לליגת העל הבלגית. בסך הכל ערך 36 הופעות ליגה במדי המועדון, בהן הבקיע חמישה שערים.
ב-13 בינואר 2025 חתם על חוזה לעונה וחצי במכבי פתח תקווה מליגת העל הישראלית.
הערות שוליים

↑  Soladio, le Rosportois qui met presque un but par match depuis août 2…, archive.ph, ‏2023-01-11
↑  "Vidal en Jordy Soladio, ooit samen in de kleedkamer bij het Luxemburgse Victoria Rosport, nu elk hun eigen weg zoekend: "Maar ook al zijn we apart, we zijn nog steeds samen"". Het Nieuwsblad (בהולנדית (פלמית)). נבדק ב-2025-01-12.
↑  Entretien avec Jordy Soladio et son frère David : "Quand Jordy est en confiance, il est inarrêtable", Walfoot.be, ‏2022-01-03 (בצרפתית)
↑  BGL Ligue Jordy Soladio: Rosports „Lebensversicherung“ - Tageblatt.lu, archive.ph, ‏2023-02-06
↑  Rosports Toptorjäger Jordy Soladio „Ich muss mit den Füßen sprechen“ …, archive.ph, ‏2023-01-29
↑  Luxemburger Wort | Luxemburger Wort, www.wort.lu
↑  [BGL Ligue Soladio, de la Lettonie à la bagarre avec Stolz], archive.ph, ‏2023-02-03
↑  Sins, Julien (2022-03-09). "Jordy Soladio : « Ça a été assez frustrant » - mental.lu". mental.lu (בצרפתית). נבדק ב-2025-01-12.
↑  danviet.vn, SLNA chốt danh sách 29 cầu thủ: 2 ngoại binh mới có gì đặc biệt?, danviet.vn, ‏2023-01-16 (בוייטנאמית)
↑  Jordy Soladio, nieuwe spits bij FC Dender., fcvdendereh.be (בהולנדית (פלמית))
↑  הדר יעקבי, ‏רשמי: ג`ורדי סולדיו חתם במכבי פ"ת, באתר ערוץ הספורט, 13 בינואר 2025
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ז'ורדי סולאדיו".
מכתבי הפפירוס הפיניקיים

המכתבים הפיניקיים או מכתבי הפפירוס הפיניקיים הם שני מכתבי הפפירוס היחידים שנכתבו בפיניקית ושרדו עד העת החדשה. הראשון נמצא בארכיון מודרני בקהיר ב-1939, והשני בסקארה ב-1940.
מכתב מסקארה

המכתב נמצא בבר פר־ג'ד בסקארה בשנת 1940. הוא ידוע כ־KAI 50.
אדת[...] ארשת בת אשמני[תן]

אמר | לאחתי | ארשת | אמר | אחתך | בשא | ושלם את | אף אנכ | שלם | ברכתך לב

על צפן | ולכל אל | תחפנחס | יפעלך | שלם | אפקנ הכסף | אש שלחת | לי | ותנת

ן | לי מש[ק]ל 3 --ר ו | ה--אעל | אתכפ/כ/בר עררת/ם ומלאת | על תפני | אית | כל

כסף | אש לי | בדרך | ויתת | אתי-את בטח | ברב/כר-עראשאדע | במא-[. ז]ת וש

לחת לי את ספר הנקת אש למי ש--כי
מכתב מסקארה > קרבה סגנונית למקרא

המכתב מראה במספר מקומות קרבה סגנונית לתנ"ך, כפי שנמצא בכתובות פיניקיות רבות. נוסחת הפתיחה "אֹמֶר פלוני, אֱמֹר לאלמוני" ידועה ממכתב עמוני מתל מזאר, מהאוסטרקון האדומי מחורבת עוזה ומכתובות חורבת תימן, ודומה לנוסחות פתיחת מכתבים באוגריתית ("תחם פלוני, לאלמוני רגם" כלומר "דְבר פלוני, לאלמוני אֱמור", או "לאלמוני רגם, תחם פלוני" כלומר "לאלמוני אֱמור, דְבר פלוני") ובאכדית (um-ma X a-na X qi-bi-ma – כך (אמר) אלמוני, אֶל פלוני, אֶמור). נוסחת הברכה בתחילת המכתב ”שלם את | אף אנכ | שלם” (שלום את? אף אנכי שלום) היא נוסחת ברכה עברית המופיעה גם במקרא, באחת מכתובות חורבת תימן, במכתב העמוני מתל מזאר ובמכתב האדומי מחורבת עוזה, ומיוחדת בכך שלמילה "שלום" לא מצטרפת אות יחס ("אנכי בשלום") אלא במקום המושא העקיף ("לי שלום") באים כינויי גוף. נוסח הפתיחה השלם "אֹמֶר פלוני, אֱמֹר לאלמוני, השלום אתה? וברכתיך לאל" דומה במיוחד לנוסח אחד המכתבים מפיטס ב' מחורבת תימן ולאוסטרקון האדומי מחורבת עוזה; ברכת הנמען לאל/אלים בפתיחת מכתבים מופיעה גם בכתובות אחרות מחורבת תימן ובמכתבי ערד. הביטוי ”אפקנ הכסף | אש שלחת | לי | ותנתן | לי” (הוצאתי את הכסף אשר שלחת/שלחה לי ונתת/נתתיו לי) הוא ביטוי של צמד המילים נתן/שלח המופיע גם במקרא.
מכתב ממקור לא ידוע

פפירוס שני, ממקור לא ידוע, נמצא על־ידי מפרסם הפפירוסים נואל אמה־ז'ירו בארכיון המוזיאון המצרי בקהיר (ועל כן ידוע המכתב גם כ"הפפירוס מקהיר"). המכתב ידוע כ־KAI 51.
הכתובת בצדו האחד של המכתב היא:
[...........]תי וברב של[..]

[.....]מ[..]חתן ל[.]ן שלש 1 ו

קללם ו[....]ובנשמם עלם 2 ו

בצל ראשי[..]ובצל פלנע ופאל

הרנכארת --ברכתמלקרת שלמם

3 וזית משקן 25 ושקדם

וכמן ולערתי עעם וששמן ו

עקלם 3 ול-[..] 5 כלא ל

ירחם-ע [.......]וח[ת]ם וח

תמם בטבעת ו[..] והן ש[¿]

[....]עע [......]ם אר[.....]

[...]מחצ [......]ולבכורי[....]

[.....]ל[.... בכ]ורי ינ[...]
הכתובת בצדו השני היא:
מן עבדמלכת לבדבעל לרב

[על פנ           ב]דבעל רב חרם לים ועל פנ אש ש לחר[ם לים    ]

[       ועל ]פנ אלדאדנדנח ואבאי ונכב ור-אשל[      ]

כסף[.....]ר[.....]בן לעח לכל עם שמש[          ]

וכמר[          ]
ראו גם

רשימת כתובות כנעניות וארמיות
מכתבי יב
מכתבי ערד
המכתב ממצד חשביהו
מכתבי לכיש
לקריאה נוספת

Jonas C. Greenfield, "Notes on the Phoenician Letter from Saqqara", in: Orientalia 53, no. 2 (1984): 242–244